paragraph_text: Godine 1990. osnovana je Hrvatska stranka prava. Pravaški prvaci bili su Ante Paradžik, Dobroslav Paraga i Krešimir Pavelić. Oni su podnijeli najveći dio posla pri obnavljanju stranke, a kada je ustrojena, zauzeli su čelne pozicije. U srpnju 1991. godine Krešimir Pavelić podnosi ostavku na mjesto glavnoga tajnika HSP-a i izlazi iz stranke jer se nije slagao s osnivanjem Hrvatskih obrambenih snaga<ref>Veselinović, 2014., str. 70. čiji je glavni stožer osnovan u lipnju 1991. S obzirom na to da su još neki drugi članovi HSP-a napustili stranku još ranije, on s njima osniva novu pravašku stranku 1992. godine.